Tapolca Város Polgármestere pályázatot hirdet

**a Biofuna Kft.**

**ügyvezető igazgatói**

álláshelyének betöltésére

**1. A társaság megnevezése:** Biofuna Kft. (8300 Tapolca, Kossuth Lajos u. 2.)

**2. Betöltendő munkakör:** ügyvezető igazgató

**3. Munkavégzés helye:** 8300 Tapolca, Kossuth Lajos u. 2.

**4. A társaság rövid ismertetése:**

A Kft. Tapolca Város Önkormányzatának 100 %-os tulajdonú gazdasági társasága. A Társaság alaptevékenysége Tapolca város szennyvíztisztító telepéről kikerülő szennyvíziszap kezelése. A technológia alkalmazásával a szennyvíziszap nemcsak kezelésre kerül, de egy jó minőségű, értékesíthető a természetben hasznosítható, a mezőgazdasági termelésben igen jó eredménnyel felhasználható termék - komposzt – állítható elő.

**5. Az ügyvezető igazgató feladatai:**

Ügyvezetői és a szakmai feladatok egyidejű ellátása.

Ügyvezetői feladatok:

Az ügyvezető asszisztens közreműködésével látja el az ügyvezető igazgatói feladatokat. Az ügyvezető köteles a társaság érdekeinek megfelelően az egyszemélyi tulajdonos (alapító) döntéseit végrehajtani.

Szakmai feladatok:

A havonta átlagosan 450-550 m3 beszállított iszap kezelésének szakirányítása. A beszállított iszap minőségének folyamatos figyelemmel kísérése, szükség esetén laboratóriumi vizsgálat elvégzésének elrendelése, az adalékanyagok hozzáadásának irányítása. Az oltóanyag bekeverésének ellenőrzése, a meghatározott időközönkénti forgatás, a szükséges mérések elvégzése, mindezen munkafolyamatok rögzítése adminisztrálása, … stb. Határidőknek, minőségi és mennyiségi követelményeknek megfelelő, költséghatékony céges működés garantálása. Hatékonysági mutatószámok, fő teljesítménymutatók nyomon követése, javító intézkedéshez szükséges döntések meghozatala.

A cég fejlesztése, piaci lehetőségek maximális kihasználása, a cég fejlesztésének előmozdítása, pályázatokban való részvétel.

**6. A munkakör betölthetőségének időpontja:**

Az ügyvezető igazgatói pozíció előreláthatólag 2023. január 1. napjától tölthető be. A jogviszony határozatlan időre szóló munkaszerződés keretében valósul meg. Bérezés megegyezés szerint (a fizetési és az egyéb juttatásokra vonatkozó igényt a pályázatban meg kell jelölni).

**7.** **Pályázati feltételek:**

- szakirányú, releváns, felsőfokú természettudományi/környezetvédelmi végzettség

- szakmai és vezetői tapasztalat

- magyar állampolgárság,

- büntetlen előélet,

- cselekvőképesség,

- vagyonnyilatkozat-tétel

- hasonló területen szerzett többéves ügyvezetői gyakorlat,

- B kategóriás vezetői engedély,

- felelősségteljes, megbízható, precíz, lelkiismeretes munkavégzés,

- jó kommunikációs készség,

- kiváló problémamegoldó képesség,

- MS-Office alkalmazások magasszintű ismerete,

- stratégiai tárgyalási és együttműködési készség,

- önálló döntéshozatali készség,

- magas szintű felelősségvállalás.

**Előnyt jelent:**

- átfogó stratégiai és üzleti tájékozottság

- döntésképes, dinamikus és rugalmas személyiség

- idegen nyelv aktív ismerete

- vállalkozói múlt és gondolkodásmód

**8.** **A pályázat részeként benyújtandó iratok, igazolások:**

- fényképpel ellátott önéletrajz,

- iskolai végzettséget, képzettséget igazoló okiratok másolata,

- 90 napnál nem régebbi hatósági erkölcsi (eredeti) bizonyítvány, (vagy annak megkéréséről szóló igazolás), amely a munkaszerződés megkötésének feltétele,

- a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul,

- nyilatkozat az előírt vagyonnyilatkozat-tételi kötelezettség vállalásáról,

- nyilatkozat arról, hogy a pályázóval szemben nem állnak fenn a Ptk-ban foglalt összeférhetetlenségi okok

- szakmai terv

**9.** **A pályázat benyújtásának határideje:** 2022. november 24.

**10.** **A pályázat benyújtásának helye:** A pályázatot Tapolca Város Polgármestere részére a kell benyújtani (8300 Tapolca, Hősök tere 15.)

**11.** **A pályázat elbírálásának határideje:** 2022. december 16.

**12.** **A pályázat elbírálásának módja:** Személyes meghallgatás, melynek helyéről és idejéről a pályázatok alapján meghallgatni kívánt pályázókat értesítjük. A pályázatok elbírálása személyes meghallgatás után történik, melynek eredményéről a pályázókat írásban értesítjük.

**A munkáltatói jog gyakorlója fenntartja magának a jogot, hogy a pályázatot eredménytelennek nyilvánítsa.**